  Майя Бывальцева 1-тӥ коньывуонэ Удмуртиын эшшо витез эмчиос но элькунысь тазалыкез утёнъя министрлэн воштӥсез Никита Свирин выль коронавирус инфекцилэсь прививка пуктӥзы. Нырысь ик Паласькись висёнъёсъя элькун эмъюртысь эмчиос прививка пукто, соос секыт висисьёсын кусып возё, котькуд нунал «горд зонаын» ужало. <…> Мыным но прививка пуктӥзы. Али асме умой шӧдӥсько, собере адӟом ни Никита Свирин, Удмуртиысь тазалыкез утёнъя министрлэн воштӥсезКоронавируслэсь вакциналэн нырысетӥ 42 дозаез Удмуртие 25-тӥ куарсёнэ вуиз. Со элькунысь ковид-центръёсын эм ужасьёслы чакламын. Азьвылнес куинез эмчиос привика пуктӥзы ни. Ар пумозь эшшо 1 сюрс 300 доза вакцина вуоз на, соосты озьы ик эм ужасьёслы люкылозы. Вакцинация азьын адямилэсь тазалыксэ эскеро, юало, вань-а солэн кема кыстӥськись (хронической) висёнъёсыз, марлы ке аллергиез. Озыы ик привика лэсьтыны соглаш луэмез сярысь кинюртэмзэ басьто. Прививкаез кык люкетэн пукто: нырысь одӥг доза, 21 нунал ортчыса – кыкетӥзэ Вань пациентъёсты чакласа возё, соос сярысь ивортодэтэз огъя реестре пырто. Прививка пуктӥ, малы ке шуоно утиськеме потэ. Дорын но пересь ӵыжы-выжыос вань, соос понна сюлмаськисько. Куке паськыт вакцинаци кутскоз, ми ваньмы капчиен шокчом Ксения Дементьева, Паласькись висёнъёсъя элькун эмъюртысь лабораторилэн кивалтӥсез Шумпотӥсько, пививка пуктӥ но сюлмаськытэк ужаны быгато шуыса. Табере асме шӧдэме сярысь кун юрттӥськетъёсъя сайтын дневник нуо. 21 нунал ортчыса, кыкетӥез вакцинация, нош 42 нунал улыса, иммуноглобулинлы вир басьтозы Алексей Бабочкин, Паласькись висёнъёсъя элькун эмъюртысь ультразвуковой эскеронъя эмчиВакциналэсь нырысетӥ партизэ 2021-тӥ арысь 1-тӥ тулыспалозь уже кутыны кулэ. Вакцина векторной типен, со имунной сӧзнэтэз вирусэз тодманы дышетэ. Мукет сямен вераса, иммунной сӧзнэт вирус но бакериос сярысь уг тоды, соос со вылэ уг урдско. Нош ми иммунной сӧзнэтлы возьматӥськом, кин вылэ урдскыны кулэ – со вакциналэн валтӥсь ужпумез Никита Свирин, Удмуртиысь тазалыкез утёнъя министрлэн воштӥсез Тегъёс: Тазалык Ижкар Удмуртия коронавирус вакцина прививка  